Appell Inferjuri Numru 87/2018 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tat-18 ta' Novembru, 2020 Appell Inferjuri Numru 87/2018 LM Automated Revenue Management Services Limited (C 46054) ("is-soċjetà appellata") Dhalia Valletta Limited (C 22364) ("is-soċjetà appellanta") Dan huwa appell magħmul mis-soċjetà intimata Dhalia Valletta Limited (C 22364) [minn issa 'l quddiem "is-soċjetà appellanta"] minn (a) lodo arbitrali mogħti fl-Arbitraġġ numru EW5048/2017 fil-11 ta' Lulju, 2018, [minn issa 'l quddiem "il-lodo arbitrali"], mit-Tribunal tal-Arbitraġġ [minn issa 'I quddiem "it-Tribunal"] fiċ-Ċentru dwar l-Arbitraġġ ta' Malta [minn issa 'l quddiem "iċ- Qrati tal-Ġustizzja Paġna 1 minn 6 Appell Inferjuri Numru 87/2018 LM Ċentru"], li permezz tiegħu ddeċida billi laqa' t-talba tas-soċjetà rikorrenti Arms Revenue Management Services Limited (C 46054) f'isimha proprju u għan-nom tal-Enemalta plc (C 65836) u l-Korporazzjoni għas-Servizzi tal-Ilma [minn issa 'l quddiem is-soċjetà appellata] fil-konfront tagħha, filwaqt li ordna li għandha tħallas l-ammont ta' ħdax-il elf, tmien mija u ħamsin Euro u sitta u sebgħin ċenteżmu (€11,850.76c), u kif ukoll l-ispejjeż kollha skont kif mitlub fl- Avviż tal-Arbitraġġ u bl-imgħaxijiet kummerċjali; u (b) id-deċiżjoni tad-9 ta' Diċembru, 2017, fejn it-Tribunal ma sabx li r-raġuni li tat is-soċjetà appellata kienet tiġġustifika l-istat ta' kontumaċja tagħha. Il-fatti tal-każ odjern jirrigwardaw il-ħlas pretiż mis-soċjetà appellata fil- konfront tas-soċjetà appellanta, ta' €11,850.76 rappreżentanti s-somma ta' kontijiet għall-konsum tal-elettriku u tal-ilma, kera ta' meters tal-istess servizzi, spejjeż amministrattivi, connection u disconnection fees, u l-imgħax bir-rata ta' 6% kull sena, kollha relatati mal-kont numru 726330689858 fir-rigward tal- fond numru 25A, Triq l-Ifran, Bormla. Is-soċjetà appellata intavolat il-proċeduri tal-Arbitraġġ permezz ta' Avviż tal-Arbitraġġ li ġie ppreżentat fis-17 ta' April, 2017, fil-konfront tas-soċjetà appellanta, fejn filwaqt li fissret li n-natura tat-talba tagħha kienet tirrigwarda Qrati tal-Ġustizzja Paġna 2 minn 6 Appell Inferjuri Numru 87/2018 LM tilwima marbuta mas-servizz tal-elettriku u tal-ilma, iddikjarat li l-pretensjoni tagħha kienet għall-ħlas tas-somma ta' €11,850.76 kif spjegat fil-paragrafu preċedenti, u dan flimkien mal-ispejjeż ta' dik il-proċedura u tal-ittra uffiċjali li kienet ġiet ippreżentata quddiem il-Qorti tal-Maġistrati (Malta) skont l-artikolu 166A tal-Kap. 12 u bl-imgħax kummerċjali sad-data tal-pagament effettiv. Is-soċjetà appellanta wieġbet fis-7 ta' Awwissu, 2017, fejn iddikjarat li hija kienet ilha ma tokkupa jew tagħmel użu mill-fond indikat fl-Avviż għal perijodu twil, inkluż dak il-perijodu mertu tat-talba. Din ir-risposta ġiet ippreżentata wara t-terminu mogħti miċ-Ċentru, li għalaq fit-18 ta' Mejju, 2017, u permezz ta' rikors ippreżentat fil-15 ta' Settembru, 2017, is-soċjetà appellata ttentat tiġġustifika l-kontumaċja tagħha. Iżda bid-deċiżjoni tiegħu tad-9 ta' Novembru, 2017, t-Tribunal ċaħad it-talba. li għamel is-segwenti konsiderazzjonijiet rilevanti għal dan l-appell: "Kunsiderazzjonijiet L-Arbitru wara li semgħet ix-xhieda u rat d-dokument eżebiti fl-atti ta' dan l- Arbitraġġ, hija tal-fehma kunsiderata li t-talba tas-soċjetà rikorrenti Automated Revenue Management Services Limited hija ġustifikata u timmerita konferma, u dan għal ammont ta' ħdax-il elf, tmien mija u ħamsin ewro, u sitta u sebgħin ċenteżmu (Ewro11,850.76c). Illi jirriżulta li s-soċjetà intimata debitament notifikata baqgħet kontumaċi. L-istat ta' kontumaċja huwa ekwivalenti għal kontestazzjoni, u għalhekk huwa importanti li Qrati tal-Ġustizzja Paġna 3 minn 6 Appell Inferjuri Numru 87/2018 LM jittieħdu in konsiderazzjoni l-provi kollha prodotti. L-Arbitru wara li ħadet konjizzjoni tal-provi u d-dokumentazzjoni prodotta, hija tal-fehma li t-teżi avvanzata mis- soċjetà rikorrenti hija waħda kredibbli, u li timerita akkoljiment. Għaldaqstant, in vista tal-premess, is-soċjetà intimata qiegħda tiġi ordnata tħallas l- ammont ta' ħdax-il elf, tmien mija u ħamsin ewro, u sitta u sebgħin ċenteżmu (Ewro 11,8950.76), u kif ukoll l-ispejjeż kollha kif mitlub fl-Avviż tal-Arbitragg kontra l-istess soċjetà intimata, u bl-imgħaxijiet kummerċjali." Is-soċjetà appellanta intavolat ir-rikors tal-appell tagħha fit-30 ta' Lulju, 2018, fejn qiegħda titlob lil din il-Qorti sabiex tħassar u tirrevoka ż-żewġ deċiżjonijiet li għalihom tagħmel riferiment, jiġifieri dik tad-9 ta' Diċembru, 2017, li permezz tagħha t-Tribunal iddeċieda dwar il-kontumaċja tagħha, u anki s-sentenza li permezz tagħha ġiet deċiża t-talba tas-soċjetà appellata, L-aggravju tagħha jirrigwarda d-deċiżjoni tat-Tribunal li tiċħad il-kontumaċja tagħha, liema kontumaċja s-soċjetà appellanta tinsisti li kienet ġustifikata. Ir-Risposta tal-Appell Is-soċjetà appellata wieġbet permezz ta' risposta ippreżentata fis-27 ta' Awwissu, 2018, fejn talbet għall-konferma tad-deċiżjoni mogħtija mit-Tribunal fid-9 ta' Diċembru, 2017, u anki tal-lodo arbitrali, bl-ispejjeż kontra s-soċjetà Qrati tal-Ġustizzja Paġna 4 minn 6 Appell Inferjuri Numru 87/2018 LM Konsiderazzjonijiet ta' din il-Qorti L-appell interpost mis-soċjetà appellata jippreżenta aggravju uniku li huwa d-deċiżjoni żbaljata tat-Tribunal li l-kontumaċja tagħha ma kinitx waħda ġustifikata. Ma hemmx kontestazzjoni min-naħa tagħha li hija kienet ġiet debitament notifikata, saħansitra f'żewġ indirizzi diversi, u hija stess tammetti li ma kienet intavolat l-ebda risposta u għalhekk kienet fi stat ta' kontumaċja. Tissottometti li t-Tribunal kien permezz ta' sentenza tad-9 ta' Diċembru, 2017, ikkunsidra l-ġustifikazzjonijiet għall-kontumaċja tagħha, iżda ċaħad it-talba tagħha sabiex tiġi awtorizzata twieġeb għall-pretensjoni tas-soċjetà appellata. Hawnhekk tinsisti li għalkemm it-Tribunal sejjaħ id-deċiżjoni tiegħu "digriet", din kienet veru u proprju sentenza u tagħmel riferiment għal żewġ sentenzi tal-Qorti tal-Appell Kummerċjali1 in sostenn tal-argument tagħha. Il-Qorti taqbel u tagħmel riferiment għas-sentenza aktar riċenti tal-Qorti tal-Appell (Superjuri) tal-3 ta' Diċembru, 2014, fl-ismijiet Carmelo Mizzi vs. "Kif ġie ritenut minn din il-Qorti, diversament komposta, fis-sentenza tal-20 ta' Jannar, 1986 fil-kawża fl-ismijiet Albert Ellul et noe v. Emmanuel Poulton, deċiżjoni ta' Qorti tal-ewwel grad dwar il-ġustifikazzjoni o meno tal-kontumaċja mhix sempliċi digriet interlokutorju, iżda sentenza vera u proprja. Bħala tali – u indipendentement mill-Artikolu 231(1) – ir-rikors ta' appell kellu jiġi preżentat fi żmien għoxrin jum mid-data ta' dik is-sentenza – Artikolu 226(1), Kap. 12. F'każ fejn ikun hemm bżonn il-permess skont l-Art. 231(1), xorta waħda l-appell irid jiġi preżentat fi żmien għoxrin ġurnata mid-data tas-sentenza – ara f'dan ir-rigward Markiża Beatrice Scuderi noe v. Joseph Lebrun Mizzi et 2 App.Ċiv. Qrati tal-Ġustizzja Paġna 5 minn 6 Appell Inferjuri Numru 87/2018 LM Qorti tal-Appell, 16 ta' Dicembru, 2003 (fn. 3 Ara wkoll passim Galea Mitchell Lebrun noe et v. Reverendu Charles Cachia Castelletti Qorti tal-Appell, 9 ta' Frar, 2004)." Anki fil-każ odjern is-soċjetà appellata kellha tosserva d-dispożizzjonijiet tas-subartikolu 226(1) tal-Kap. 12, iżda jirriżulta li t-terminu ta' għoxrin jum mid-data tad-deċiżjoni tal-Arbitru mogħtija fid-9 ta' Diċembru, 2017, laħaq iddekorra sew meta ppreżentat ir-rikors tal-appell tagħha fit-30 ta' Lulju, 2018. Għar-raġunijiet premessi l-Qorti tiddikjara l-appell bħala irritu u null u tastjeni milli tieħu konjizzjoni ulterjuri tiegħu. L-ispejjeż tal-imsemmi lodo arbitrali jibqgħu kif deċiżi mit-Tribunal, filwaqt li dawk ta' l-appell odjern għandhom jitħallsu wkoll mis-soċjetà appellanta. Onor. Dr Lawrence Fenech Vella LL.D. Imħallef Rosemarie Nassar Deputat Reġistratur Qrati tal-Ġustizzja Paġna 6 minn 6